cyanic-selkie/wikianc huggingface dataset:
Արևահավասար (ֆիլմ, 2019)
Սյուժե
Այն բանից հետո, երբ Մարկն առանց իմանալու միզում է ժառանգական ծառի վրա և արժանանում զայրույթի, նրան գայթակղում է մի աղջիկ։ Նույն գիշեր Ջոշը մտնում է տաճար, որպեսզի լուսանկարի նրանց ռունային սրբազան տեքստը։ Այդ պահին նրան շեղում է կիսամերկ տղամարդը Մարկի մորթով, և նույն պահին Ջոշի գլխին հարվածում են մուրճով և դուրս քաշում կառույցից։
Հաջորդ օրը Դենիին ստիպում են ընդունել ավելի շատ հոգեմետ նյութեր և մասնակցել պարի մրցույթին մայիսյան դաշտում. Դենին հաղթում է, և նրան թագադրում են որպես «մայիսի թագուհի»։ Միևնույն ժամանակ Քրիստիանն ստանում է թմրանյութեր և պատրաստվում մասնակցել արարողության, որի ընթացքում սեքսով է զբաղվում համայնքի անդամ Մայայի հետ, իսկ համայնքի անդամ կանայք հետևում են նրանց և նմանակում նրա տնքոցները։ Իմանալով այդ մասին՝ Դենիի մոտ տեղի է ունենում պանիկա, և Հորգայից մի քանի կանայք լալիս են նրա հետ։ Արարողությունից կարճ ժամանակ անց Քրիստիանը հայտնաբերում է Ջոշի ոտքը, ապա գտնում է Սայմոնին, որին ծիսակարգի ժամանակ անդամահատել էին որպես արյունարբու արծվի։ Ապա նրան կաթվածահար է անում համայնքի ավագը, որը նրան տալիս է անհայտ թմրանյութ։ Հայտարարվում է, որ մինչև ծես ավարտը պետք է զոհ մատուցվի ինը մարդ։ Առաջին չորսը կողմնակի անձինք են՝ Ջոշը, Մարկը, Քոննին ու Սայմոնը, որոնց Պելլեն ու Ինգեմարը խաբեությամբ բերել էին գյուղ։ Հաջորդ չորս զոհերը համայնքի անդամներից են՝ ինքնասպանություն գործած երկու ավագներն ու երկու կենդանի կամավորներ՝ Ինգեմարն ու Ուլֆը։ Որպես Մայիսի թագուհի՝ Դեննին պետք է ընտրի իններորդ և վերջին զոհին կողմնակի անձանցից կամ վիճակահանությամբ ընտրված համայնքի անդամներից։ Կոտրված սրտով Դեննին որոշում է զոհել Քրիստիանին։ Նրան կարում են փորոտիքը հանած արջի կաշվի մեջ և դնում դեղին տաճարում՝ մյուս զոհերի դիակների մոտ։ Երբ տաճարն այրվում է, ու համայնքը տոնում է ծեսի ավարտը, Դենին սկզբում սարսափահար լալիս է, բայց հետո աստիճանաբար սկսում է ժպտալ։
Արտադրություն
2018 թվականի մայիսին հայտարարվել է, որ ֆիլմի ռեժիսորն ու սցենարիստը լինելու է Արի Աստերը, B-Reel Films և Parts & Labor-ից Լարս Կնուդսենը հանդես են գալու որպես պրոդյուսեր, իսկ A24 ընկերությունը՝ տեղայնացնող ։ 2018 թվականի հուլիսին նկարահանող խմբին են միացել Ֆլորենս Փյուն, Ջեք Ռեյնորը, Ուիլ Փոուլթերը, Վիլհելմ Բլոմգրենը, Ուիլյամ Ջեքսոն Հարպերը, Էլլորա Տորչիան ու Արչի Մադեկվեն ։
Թողարկում
Օրիգինալ թրեյլերը համացանցում դիտման համար հասանելի է դարձել 2019 թվականի մարտի 5-ին ։ Ֆիլմի երկրորդ թրեյլերը համացանցում հայտնվել է 2019 թվականի մայիսի 14-ին ։ Հունիսի 21-ին A24 ընկերությունը թողարկել է պրոմո հոլովակ, որը պարունակել է բոլորովին նոր տեսարաններ ։
Ֆիլմի առաջին ցուցադրությունը տեղի է ունեցել Նյու Յորքի Alamo Drafthouse կինոթատրոնում 2019 թվականի հունիսի 18-ին ։
Քննադատություն
Rotten Tomatoes կայքում ֆիլմն ունի թարմության 93 % վարկանիշ 27 գրախոսականների հիման վրա 8,15/10 միջին միավորով։ Կարծիքները համահունչ են՝ «Հավակնոտ, տպավորիչ ստեղծված և գլխավորը անհանգստություն առաջացնող «Արևահավասար» ֆիլմը հերթական անգամ հաստատում է այն փաստը, որ որ Արի Աստերը սարսափ ֆիլմերի հեղինակ է, որի հետ պետք է հաշվի նստել» ։ Metacritic կայքում «Արևահավասար» ֆիլմն ունի 100 հնարավորից 73 միջին միավոր, որը հիմնված է 14 գրախոսականների հիման վրա, իսկ ֆիլմն արժանացել է հիմնականում դրական արձագանքների ։ The Hollywood Reporter հրատարակությունից Ջոն Դեֆորը ֆիլմը նկարագրում է որպես ավելի շատ խռովահույզ, քան սարսափելի, բայց այնուամենայնիվ դիտելու արժանի ։ Variety-ից Էնդրյու Բարքերը նշել է, որ «Արևահավասարը» զարմանալիորեն արտասովոր և խճճված աշխատանք է ։ Vulture-ից Դևիդ Էդելշտեյնը Ֆլորենս Փյույի խաղը գնահատել է որպես անհավատալիորեն վառ, ինչպես նաև նշել է, որ «Արևահավասարը» հիշեցնում է Ռիխարդ Վագների օպերան։ Time Out-ից Ջոշուա Ռոտքոփֆը ֆիլմին տվել է հինգ հնարավորից հինգ աստղ ։
Արտաքին հղումներ
Կատեգորիա:Ամերիկյան սարսափ ֆիլմեր Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Շվեդերեն ֆիլմեր Կատեգորիա:Ֆիլմեր թմրանյութերի մասին Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ինքնասպանության մասին ֆիլմեր
Ֆիստինայի տուն (Տագանրոգ)
Ֆիստինայի տուն (Дом Фистиной), հին առանձնատուն Տագանրոգի Հունական փողոցի 65 հասցեում։ Տարածաշրջանային նշանակության մշակութային ժառանգության օբյեկտ (18.11.92 թ., № 301 որոշում)։
Պատմություն
Ի սկզբանե տունը պատկանել է վաճառական Աննա Ֆիստինային։ Նրա մահից հետո շենքն անցել է ժառանգներին։ 1970-ական թվականների վերջին տունը գնել է շտաբս-կապիտան Ս. Պեկունևիչի կինը, ապա այն գնել է կուրսկցի վաճառական Վասիլի Տիչինինը։ 1890-ական թվականներին տունն անցել է Պյոտր Եվգրաֆովիչի կնոջը՝ Լյուդմիլա Նիկոլաևնա Լուկինին (ծննդյան անունը՝ Մելենտևա)։ Զույգը նշանադրվել է 1891 թվականին, նույն թվականի հունվարի 27-ին նրանք ամուսնացել են Ուսպենսկու տաճարում հրետանային բրիգադի լեյտենանտ Անդրեյ Անդրեյևիչ Գիրշֆելդի և շտաբս-կապիտան Իվան Լուկինի կնոջ ներկայությամբ։ Հոկտեմբերի 6-ին Լուկինները որդի են ունեցել՝ Նիկոլայ։ Հետագայում նրանք ևս երկու որդի են ունեցել՝ Ջորջը և 1899 թվականին՝ Վալենտինը։ Լուկինների եղբայր փոխգնդապետ Վալենտին Եվգրաֆովիչը Թուրքեստանական ռազմական շրջանի շտաբի հատուկ հանձնարարությունների գծով սպա էր։ Որոշ ժամանակ նա ծառայել է Տոմսկի ժանդարմերիայում։ 1910 թվականին թոշակի է անցել գնդապետի պաշտոնում։
1910 թվականի նոյեմբերի 7-ին Սուրբ Նիկոլաս եկեղեցում կայացել է  45-ամյա գավառական քարտուղար, ազնվական Ալեքսանդր Պետրովիչը Դանիլովի և  փոխգնդապետ Գրեկովի 53-ամյա այրու Անտոնինա Դոմինովնայի նշանադրությունը։ Նշանադրության վկաներից էին վաճառական Կուզմա Դիանիսովիչ Չումաչենկոն, «Տագանրոգի լրատու» թերթի խմբագիր դատական խորհրդական Դմիտրի Պավլովիչ Դրոբյազկոն, Անտոն Պավլովիչի զարմիկ ատամնաբույժ Վլադիմիր Միտրոֆանովիչ Չեխովը,  դատական խորհրդական Պավել Իվանովիչ Տրոֆիմովը։ 1910 թվականին Անտոնինա Դոմիանովնան Լուկինբերից գնել է տունը։ 1910-ական թթ. այդ տանը բնակարան է վարձակալել Տագանրոգի բարեգործական միության քարտուղար, փաստաբանի օգնական Գերման Էմմանուիլովիչ Շտեյնֆինկելը։
Քաղաքացիական պատերազմի ժամանակ շենքը ձեռք է բերել Պետրովսկայա փողոցի վրա գտնվող հացաբուլկեղենի սեփականատեր Բրուլ Գրեպերը։ Խորհրդային տարիներին շենքն ազգայնացվել է։
Ճարտարապետական առանձնահատկություններ
Հունական 65-րդ փողոցում գտնվող տան ճակատամասն ունի հինգ պատուհան։ Առաջին հարկը ռուստաշար է, ուղղանկյուն պատուհանների վերևում ամրոցի քարեր են, ունի միջհարկային քիվեր, ատամիկներով միավորվող քիվեր։ Տանիքը 4 հարկանի է, առջևի մուտքի վերևում կա մետաղյա կիսածածկ։ Երկրորդ հարկի պատուհանների վերևում տեղադրված են ուղղանկյուն զարդաքիվեր ։
Արտաքին հղումներ
Կատեգորիա:Տագանրոգի տեսարժան վայրեր Կատեգորիա:Տագանրոգի առանձնատներ Կատեգորիա:Ռուսաստանի մշակութային ժառանգություն
Hello, I Love You
Hello, I Love You-ը ամերիկյան լեգենդար ռոք խումբ The Doors-ի երգն է ։ Երգը ընդգրկվել է խմբի երրորդ ստուդիական ալբոմում՝ Waiting for the Sun-ում 1968 թվականին։ Այն լույս է տեսել որպես սինգլ նույն թվականին և վաճառվել է 1,000,000 օրինակով Ամերիկայի Միացյալ Նահանգներում՝ զբաղեցնելով առաջին հորիզոնականը տեղի չարթերում։ Երգը առաջին հորիզոնական է զբաղեցրել նաև Կանադայում ։ Երգը դարձավ խմբի հիթը Մեծ Բրիտանիայում զբաղեցնելով այնտեղ 15-րդ հորիզոնականը։
Երգն այն դեմո երգերից է, որը խումբը կատարել է Aura Records գործընկերության համար 1965 թվականին։
Երբեմն երգի վերնագիրը նշվում է այսպես "Hello, I Love You (Won't You Tell Me Your Name?)" կամ էլ այսպես "Hello, I Love You Won't You Tell Me Your Name?"։ Վերնագիրը որը տպված է, կախված է նրանից, թե ինչքան վաղուցվա է ստեղծագործության թողարկումը։
Գրագողության կասկածներ
Ինչպես նշում է խմբի կիթառահար Ռոբի Կրիեգերը, բացառված է այն, որ երգի կառուցվածքը գողացվել է Ռեյ Դեյվիսից, որը նույն տիպի կիթառային ռիֆ է նվագում The Kinks-ի "All Day and All of the Night" երգում։ Փոխարենը նա նշել է, որ երգը ներշնչված է եղել Cream խմբի "Sunshine of Your Love" երգից։ Խմբի և Ջիմ Մորիսոնի մասին կենսագրական գրքում՝ No One Here Gets Out Alive նշված է, որ Մեծ Բրիտանիայում երգի հետ կապված բոլոր հաջողությունները դատարանի վճիռով վերագրվում են Ռեյ Դեյվիսին։
Իրական կյանքի ազդեցությունները
Երգի վերջին քառյակը գրվել է Ջիմ Մորիսոնի կողմից ալբոմի ձայնագրումից մի քանի տարի առաջ, և այդ տողերը հավանաբար Վենետիկյան ծովափում ապրող մի աֆրոամերիկացի աղջկա մասին է, որի հանդեպ նա անտարբեր չի եղել։
Ծանոթագրություններ
Կատեգորիա:The Doors Կատեգորիա:Billboard Hot 100 գլխավորած սինգլներ
Իդան Ռոլ
Կենսագրություն
Ռոլը ծնվել է Երուսաղեմում և մանուկ հասակում տեղափոխվել Մևասերեթ Ցիոն, որտեղ հետագայում ընդունվել է Հարել ավագ դպրոց։ 2002 թվականին ծառայության է անցել Իսրայելի զինված ուժերում՝ ծառայելով Իսրայելի հետախուզական զորքերի տեխնիկական ստորաբաժանումներից մեկում, որը տեղակայված է եղել Կենտրոնական Իսրայելում։ Անցել է սպայական կուրսեր և դարձել կադետական հրամանատար։ Ավարտելով զինվորական ծառայությունը՝ ծառայության է անցել Իսրայելի հետախուզական դիրեկտորատի պահեստազորում։ A
2007 թվականին ընդունվել է Թել Ավիվի համալսարանի իրավագիտության դպրոց։ Ուսանողության տարիներին նա միացել է իսրայելական «StandWithUs» նախաձեռնությանը և աշխատել որպես մոդել։ Ավարտելով համալսարանը՝ աշխատանքի է անցել «Meitar Liquornik Geva Leshem Tal» իրավաբանական ընկերության գովազդի բաժնում։ Մագիստրոսական կրթություն է ստացել նաև հանրային իրավունքի ոլորտում։ Հետագայում աշխատել է բարձր տեխնոլոգիաներով, կազմակերպությունների միաձուլման և կլանման հարցերով զբաղվող իրավաբանական ընկերությունում։
Նախկինում լինելով Լիկուդ կուսակցության Նոր լիկուդնիկներ շարժման անդամ ՝ Ռոլը միացել է Եշ Ատիդ կուսակցությանը։ Ընդունվելով կուսակցության շարքերը դարձել է կուսակցության ԼԳԲՏ խմբի ղեկավարը ։ 2018 թվականի համայնքային ընտրությունների ժամանակ եղել է Եշ Ատիդ կուսակցության Թել Ավիվ-Յասո քաղաքի ավագանու ցուցակի անդամ։ Կուսակցության «Կապույտ և սպիտակ» քաղաքական դաշինքին միանալուց հետո՝ եղել է միասնական ցուցակի 34-րդ համարը ։ Քաղաքական դաշինքը ձևավորվել էր 2019 թվականի սեպտեմբերին տեղի ունեցած Քնեսեթի ընտրությունների համար։ Ընտրությունների արդյունքում դաշինքը Քնեսեթում ստացել է 35 տեղ։ 2019 թվականի սեպտեմբերին Քնեսեթի ընտրությունների ժամանակ կրկին եղել է միասնական ցուցակի 34-րդ համարը։ Սակայն ընտրությունների արդյունքում դաշինքն ստացել է 33 տեղ, որի արդյունքում Ռոլը կորցրել է իր մանդատը։
Ռոլի զուգընկերը երգիչ-երաժիշտ Հարել Սկաաթն է ։
Միքայել Մինասյան (փիլիսոփա)
Կենսագրություն
Միքայել Մինասյանը ծնվել է 1927 թվականի նոյեմբերի 5-ին Գյումրիում։ 1949-1950 թվականներին ավարտել է Երևանի պետական համալսարանի միջազգային հարաբերությունների և տնտեսագիտության ֆակուլտետները։ Ակտիվ գործունեություն է իրականացրել կուսակցական, հասարակական, քաղաքական աշխատանքներում, զբաղվել գիտամանկավարժական գործունեությամբ։ ՀԿԿ Երևանի քաղաքային կոմիտեում ղեկավարել և համակարգել է գիտության, կրթության, մշակույթի բնագավառների հիմնարկների աշխատանքը։ Ղեկավարել է Մխիթար Հերացու անվան պետական բժշկական ինստիտուտի քաղաքագիտության ամբիոնը, մասնակցել Երևանի գիտության, բարձրագույն և միջնակարգ կրթության ղեկավարմանը։ Երկար տարիներ ղեկավարել է Երևանի գիտական և արդյունաբերական կենտրոն հանդիսացող 26 կոմիսարների անվան շրջանը ։
Ֆաբուլա
Ֆաբուլա (լատ․ fabula — պատմություն), գրականագիտական հասկացություն, որը սերտորեն առնչվում է սյուժեի հետ և կարող է իմաստավորվել միայն վերջինիս հետ հարաբերակցվելով։ Չնայած ֆաբուլայի և սյուժեի տեսական մշակման հարուստ պատմությանը, գրականագիտության մեջ առ այսօր չկա դրանց ըմբռնման և տարբերակման միասնական սկզբունք։ Այդ տերմինները երբեմն օգտագործվում են մեկը մյուսի փոխարեն։
Միքայել Մինասյան (փիլիսոփա)
Կենսագրություն
Հեղինակ է 10 մենագրությունների, 70 գիտական հոդվածների և քաղաքագիտական թեմաներով բազմաթիվ գրքերի։
Իդան Ռոլ
Ծանոթագրություններ
Կատեգորիա:Երուսաղեմ քաղաքում ծնվածներ Կատեգորիա:Թել Ավիվի համալսարանի շրջանավարտներ Կատեգորիա:Իսրայելի իրավաբաններ Կատեգորիա:Հրեա քաղաքական գործիչներ
Ֆաբուլա
Անտիկ գրականության մեջ «ֆաբուլա» բառով անվանում էին ոչ միայն պատմողական արձակի ամենափոքր ժանրերը՝ առակ, պատմվածք, հեքիաթ, ավանդություն, այլև գրական ստեղծագործության պատումային հիմքը։ Նոր ժամանակներում գրական երկում արտացոլված դեպքերի, գործողությունների ողջ ընթացքը բնորոշելու համար առաջանում է «սյուժե» հասկացությունը։ Ի տարբերություն դրա՝ ֆաբուլան սկսում է ընկալվել որպես այդ գործողությունների հիմնական համակարգ իրադարձային միջուկ, սյուժետային գլխավոր հանգույց։ Մեկ ուրիշ՝ նույնքան տարածված տեսակետի համաձայն, ֆաբուլան դիտվում է որպես գործողությունների բնական պատճառա-հետևանքային ժամանակագրական կապ, իսկ սյուժեն՝ որպես ֆաբուլայի ստեղծագործական մարմնավորում։
Միքայել Մինասյան (փիլիսոփա)
Ընտանիք
Կինը՝ Նինել Մինասյանը, աշխատել է Վալերի Բրյուսովի անվան պետական լեզվաբանական համալսարանի հայագիտության ամբիոնում։ Եղել է բանասիրական գիտությունների թեկնածու, դոցենտ։ Որդին՝ Արա Մինասյան, «Սուրբ Գրիգոր Լուսավորիչ» բժշկական կենտրոնի գլխավոր տնօրենն է, թոռը՝ Միքայել Արայի Մինասյանը մեդիամագնատ, դեսպան, բիզնեսմեն, Մալթայի Ինքնիշխան Մարտական Ուխտում Հայաստանի Հանրապետության արտակարգ և լիազոր դեսպան։
Ֆաբուլա
Ֆաբուլան անմիջականորեն կապված է իրականության հետ և գրողի պատկերացումներում նախորդում է սյուժեի առաջացմանը կամ ներկայացնում է վերջինիս վերապատումը (սյուժեի «եզերապատում»)։
Միքայել Մինասյան (փիլիսոփա)
Հիշատակ
Մինասյանի ընտանիքի ջանքերով ստեղծվել է «Հասրաթյան-Մինասյան» հիմնադրամը կրթամշակութային հիմնադրամը ։
Արտաքին հղումներ
Կատեգորիա:Հայ փիլիսոփաներ Կատեգորիա:Հայ միջազգայնագետներ Կատեգորիա:Հայ պատմաբաններ Կատեգորիա:Հայ պրոֆեսորներ Կատեգորիա:Փիլիսոփայական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Հայ տնտեսագետներ
Ֆաբուլա
Ֆաբուլայի այս սպեցիֆիկ իմաստները թույլ են տալիս հասկանալ ստեղծագործական գործընթացի ընթացքն ու նպատակը՝ ինչու է գրողը խախտել գործողությունների ժամանակագրական կարգը, ընդգծել այս կամ այն դեպքը, ինչ կոմպոզիցիոն հնարանքներով է վերամշակվել իրականության նյութը գեղարվեստական սյուժեում։ Ֆաբուլան սյուժեի և ընդհանրապես գեղարվեստական տեքստի վերլուծությանը նպաստող անհրաժեշտ միջոց Է։
Գրականություն
Կատեգորիա:Գրականագիտություն
Շերեմետևո (գյուղ, Կոլոմենսկի շրջան)
Շերեմետևո (Шереметьево), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Պլայուց
Պլայուց (Плаюць), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Պլայուց գյուղում բնակվում էր 882 մարդ։ Բնակավայրը զբաղեցնում է 1,61 կմ² տարածք։ Բնակչության խտությունը կազմում էր 550 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ռախովի շրջանի բնակավայրեր Կատեգորիա:Ուկրաինայի գյուղեր Կատեգորիա:1947 թվականին հիմնադրված բնակավայրեր
(8034) Ակկա
(8034) Ակկա (Akka), աստերոիդ ամուրի ընտանիքում։ Հայտնաբերվել է 1992 թվականի հունիսի 3-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 1,830546 ա. մ., առավելագույնը մոտենում է 1,0825 ա. մ. հեռավորության վրա և հեռանում 2,5786 ա. մ., իսկ Երկրի ուղեծրին Ակկա աստերոիդը նվազագույնը մոտենում է 0,0752 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 904,63 երկրային օրվա ընթացքում, իր ուղեծրով շարժվելով միջինում 0,397954 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,02° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Քեթլին Լեդեկի
Քեթլին Ժենևիև (Քեթի) Լեդեկի (Kathleen Genevieve "Katie" Ledecky, ), ամերիկացի լողորդուհի, որը մասնագիտանում է ազատ ոճի լողում միջին և երկար մրցատարածություններում (200, 400, 800 և 1500 մետր)։ Յոթակի օլիմպիական չեմպիոն (յոթ կանանցից մեկը բոլոր մարզաձևերում, որոնք նվաճել են 7 ոսկե մեդալ), աշխարհի 15-ակի չեմպիոն։
Սահմանել և պարբերաբար թարմացրել է երեք համաշխարհային ռեկորդ՝ 400, 800 և 1500 մետր երկար ջրում ազատ ոճի լողով։ 2016 թվականի օգոստոսի 7-ին այդ տարածություններում 11 համաշխարհային ռեկորդ է սահմանել (յուրաքանչյուրում առնվազն 2-ական)։
Կենսագրություն
Լողորդուհու հայրը՝ Դավիթ Լեդեկին, չեխական և հրեական ծագում ունեցող իրավաբան է, մայրը՝ Մերի Ջեն Հեյգանը, իռլանդացի է, նախկինում նույնպես լողորդ է եղել  ։ Մարզուհու պապը՝ Յարոմիր Լեդեկին (ծնվ.՝ 1927), ԱՄՆ է գաղթել Չեխոսլովակիայից 1947 թվականին , ամուսնացել է հրեական ծագում ունեցող կնոջ հետ, որը կորցրել էր իր բոլոր հարազատներին Հոլոքոստի ժամանակ    ։ Նրա հորեղբայրը՝ Ջոնաթան Ջոզեֆ Լեդեկին (ծնվ.՝ 1958), «Նյու Յորք Այլենդերս» հոկեյի ակումբի և «Բրիջպորտ Սաունդ Թայգերս» թիմի համասեփականատերն է, նախկինում՝ «Վաշինգտոն Քեփիթալզի» համասեփականատեր։
Սպորտային կարիերա
ԱՄՆ-ի հավաքականի կազմում նորամուտը նշել է 15 տարեկանում Լոնդոնի Ամառային օլիմպիական խաղերում, որտեղ ոսկե մեդալ է նվաճել 800 մետր ազատ ոճում՝ առաջատար լինելով լողալու սկզբից մինչև նրա ավարտը և երկրորդ արդյունքը ցույց տալով մրցումների ողջ պատմության ընթացքում։
2013 թվականին ջրային մարզաձևերի աշխարհի առաջնությունում դարձել է աշխարհի քառակի չեմպիոն՝ աշխարհի նոր ռեկորդներ սահմանելով 800 և 1500 մետր ազատ ոճում:
2015 թվականի օգոստոսին Կազանում ջրային մարզաձևերի աշխարհի առաջնությունում սահմանել է 1500 մետր (15:27,71) տարածության համաշխարհային ռեկորդ, իսկ հաջորդ օրը ևս մեկ անգամ բարելավել է իր նվաճումը (15:25,48)։ Նաև սահմանել է 800 մետր ազատ ոճի լողալու ռեկորդ՝ իր իսկ նախորդ ռեկորդը գերազանցելով ավելի քան 3 վայրկյանով (8:07,39)։ Այս երկու հաղթանակներից բացի Կազանում նվաճել է ևս երեք ոսկե մեդալ՝ 400 մետր ազատ ոճում՝ աշխարհի առաջնությունների ռեկորդով, 200 մետր ազատ ոճով և 4×200 մետր ազատ ոճում:
2016 թվականի Օլիմպիական խաղերում նվաճել է չորս ոսկե (200 մ, 400 մ, 800 մ, 4x200 մ) և մեկ արծաթե (4x100 մ) մեդալներ      ։
2020 թվականի Օլիմպիական խաղերում նվաճել է երկու ոսկե (800 մ, 1500 մ) և երկու արծաթե մեդալ (400 մ, 4x200 մ)          ։
Լյուսի Մեդոքս Բրաուն
Լյուսի Մեդոքս Բրաուն կամ Էմմա Մեդոքս Բրաուն Ռոսսետտի(Emma Lucy Madox Brown Rossetti, ), նկարիչ-պրեռաֆայելիտ, պրոզայիկ և մոդել։
Պրեռաֆայելիտների եղբայրության անդամ, գրող և արվեստագետ Ուիլյամ Մայքլ Ռոսսետտի կինը։
Կենսագրություն
Լյուսի Մեդոքս Բրաունը եղել է նկարիչ-պրեռաֆայելիտ Ֆորդ Մեդոքս Բրաունի (Ford Madox Brown, 1821-1893) և նրա առաջին կին և զարմուհի Էլիզաբետ Բրոմլիի (Elisabeth Bromley, 1818/19-1846) դուստրը ։
Ծնվել է 1843 թվականին Փարիզում։ 1844 թվականին ծնողները վերադարձել են Մեծ Բրիտանիա։ Նրա մայրը երեք տարի անց՝ 1846 թվականին, մահացել է տուբերկուլոզից, իսկ Լյուսի Մեդոքսը ուղարկվել է ապրելու իր մորաքրոջ՝ Հերել Բրոմլի մոտ՝ Գրեյվսենդ՝ Քենթ կոմսություն ։ Կրթություն է ստացել Milton Lodge դպրոցում։ Միայն 12 տարեկանում տեղափոխվել է հոր մոտ և սկսել է ապրել նրա, խորթ մոր (Էմմա Հիլի) և նրանց երեխաների հետ ։ 1856 թվականից Ռոսսետտիի ընտանիքը վճարել է նրա կրթությունը Լոնդոնում։ Նրա խորթ քույրը՝ Քեթրին Մեդոքս Բրաունը, աղջկան նկարագրում է որպես «բուռն բնավորության և ուժեղ մտքի խառնուրդ» ։ Նա հետաքրքրվում էր երաժշտությամբ, թատրոնով, ազատ խոսում էր ֆրանսերեն, գերմաներեն և իտալերեն ։ 1856 թվականի սեպտեմբերին Ֆորդ Մեդոքս Բրաունը և Էմիլի Հիլը ունեցել են տղա՝ Արթուրը, որն ապրել է մի տարի և մահացել է։ Նրա մահից հետո Էմմա Հիլը սկսել է չարաշահել ալկոհոլը, որը ընտանիքում գժտություններ է առաջացրել։
Երկար ժամանակ Լյուսի Մեդոքս Բրաունը արվեստի նկատմամբ առանձնահատուկ հետաքրքրություն չի ցուցաբերել, բայց 1868 թվականին հոր աշակերտներից մեկի մերժումը՝ կատարել նրա համար նախատեսված աշխատանքը, ստիպել է նրան ավարտել աշակերտի հանձնարարությունը։ Աշխատանքի հաջող կատարումը դրդել է հորը աղջկա հետ հետևողականորեն գեղանկարչություն պարապել ։ Այս ժամանակին են վերաբերում նրա առաջին ինքնուրույն աշխատանքները։ Իր խորթ քրոջ՝ Քրիստինի հետ սկսել է նաև աշխատել որպես հոր ընթերակա ։
Նրա առաջին անհատական ցուցահանդեսը անցկացվել է 1869 թվականին։ Հիմնականում աշխատելով ջրաներկով՝ նա ցուցադրվել է Dudley Museum and rt Gallery-ում 1869-1872 թվականներին ։ «Պարահանդեսից հետո» ջրանկարը, որը ցուցադրվել է 1870 թվականին Dudley Museum and Art Gallery պատկերասրահում, առաջին անգամ գրավել է քննադատների ուշադրությունը։ Նրա «Դուետ» կտավը, որը 1870 թվականին ցուցադրվել է Թագավորական ակադեմիայում, Դանթե Գաբրիել Ռոսսետտիի կողմից անվանվել է «կատարյալ նկար»։ 1871 թվականին Լյուսի Մեդոքս Բրաունը իր ապագա ամուսնուն «Ֆերդինանտը և Միրանդան խաղում են շախմատ» նկարում, որտեղ այլաբանական կերպով պատկերված են Բրաուն ընտանիքի անդամները (հայրը, խորթ եղբայրը և քույրը), պատկերել է Պրոսպերո կախարդի կերպարանքով։
Լյուսի Մեդոքս Բրաունը 1869 թվականին Ուիլյամ Մորիսի և Ջեյն Մորիսի հետ մեկնել է Եվրոպայով ճանապարհորդության։ Եվս մեկ ճանապարհորդություն ավարտվել է ամուսնության կնքմամբ։ Նա 1873 թվականին եղել է Իտալիայում Ուիլյամ Մայքլ Ռոսսետտի (1829-1919)՝ ճանաչված բանաստեղծի և նկարչի եղբոր հետ։ Ռոսսետտին առաջարկություն է արել Բազելում՝ տուն վերադարձի ճանապարհին, նրանք ամուսնացել են 1874 թվականի մարտի 31-ին և վերադարձել են Նեապոլ մեղրամսի ։
Նկարչուհին ունեցել է հինգ երեխա։ Զույգը, լինելով ագնոստիկ, հրաժարվել է պսակադրվել և կնքել է միայն պաշտոնական ամուսնություն, նաև չեն կնքել իրենց երեխաներին, ինչը առաջացրել է շրջապատողների երկիմաստ գնահատականը ։ Դրանից բացի, Լյուսին և Ուիլյամը եղել են լիբերալ քաղաքականության և ֆեմինիզմի կողմնակից ։ Զույգը փորձել է ապրել Ուիլյամի ընտանիքի հետ, բայց Քրիստինա Ջորջինա Ռոսսետտիի և նրա մոր հետ կրոնական տարաձայնությունների պատճառով ստիպված են եղել 1876 թվականին տեղափոխվել Բլումսբերի ։
Լյուսի Մեդոքս Բրաունը գեղանկարչությունը թողել է 1874 թվականին, բայց պահպանել է հետաքրքրությունը քաղաքական և հասարակական կյանքի նկատմամբ․ ստորագրել է Ազգային հասարակության հանրագիրը կանանց ընտրական իրավունքներ տրամադրելու մասին, գրել է իր հոր կենսագրությունը և նրա ստեղծագործության մասին հոդվածը։ Նա գրել է նաև Մերի Շելլիի կենսագրությունը՝ (միսիս Շելլին համարելով իր ալտեր էգո), Ջոնա Ինգրեմի «Հայտնի կանայք» շարքի համար, որը հրատարակվել է 1890 թվականին ։
1855 թվականից նա տառապել է տուբերկուլոզով, իսկ 1887 թվականից ձմռանը գնացել է Ռիվիերա և Պիրենեյներ կամ Իտալիա։ 1892 թվականի վերջում հիվանդության պատճառով վատացել են ամուսնու հետ հարաբերությունները։ Նա մահացել է 1894 թվականի ապրիլի 12-ին Իտալիայում՝ Սան Ռեմոյի Վիկտորիա հյուրանոցում ամուսնու և աղջկա՝ Օլիվյայի ներկայությամբ, թաղված է La Foce Cemetery-ում ։ Լյուսին իրեն պատկանող գույքը թողել է իր երեխաներին՝ որպեսզի պաշտպանի նրանց հետաքրքրությունները ամուսնու կրկնակի ամուսնության դեպքում։
Ստեղծագործության առանձնահատկություններ
Նա սկսել է նկարել 1868 թվականից և իր խորթ քրոջ՝ Քեթրին Մեդոքս Բրաունի հետ իր հոր մոտ եղել է մոդել, ստեղծագործել է և եղել է ընթերակա ։ Մյուս կին-պրեռաֆայելիտները, ինչպիսիք են Ջորջիանա Բուրն Ջոնսը՝ Թոմաս Սեդոնի քույրը, և Մարիա Սպարտալի Սթիլմանը ևս դասեր են վերցրել նույն ստուդիայում։ Աշխատելով հիմնականում ջրաներկով՝ նա 1869-1872 թվականների ցուցադրվել է Դադլիի գեղարվեստի պատկերասրահում ։ Նրա «Դուետ» նկարը, որը ցուցադրվել է Գեղարվեստի թագավորական ակադեմիայում 1870 թվականին, Դանթե Գաբրիել Ռոսսետտիի կողմից բնութագրվել է որպես «կատարյալ» նկար ։ Նա դադարել է նկարել 1874 թվականին։
Նա գրել է նաև Մերի Շելլիի կենսագրությունը՝ Ջոնա Ինգրեմի «Հայտնի կանայք» շարքի համար, որը հրատարակվել է 1890 թվականին ։
Մահ
1855 թվականից նա տառապել է տուբերկուլոզից և ձմռանը մեկնել է Իտալիա կազդուրվելու համար։ Հիվանդության պատճառով ամուսնու հետ սեռական հարաբերությունները դադարել են 1892 թվականի կեսերից ։ Նա մահացել է 1894 թվականի ապրիլի 12-ին Իտալիայում՝ Սան Ռեմոյի Վիկտորիա հյուրանոցում։ Ամուսնու և աղջկա՝ Օլիվյայի ներկայությամբ թաղվել է Լա Ֆոս Կորդուան գերեզմանոցում։ Լյուսին իր ողջ ունեցվածքը կտակել է երեխաներին։ Դինա Ռոուի կարծիքով՝ նա դա արել է այն բանի համար, որ Ուիլյամի կրկնակի ամուսնության դեպքում երեխաները առանց ժառանգության չմնան ։
Ծանոթագրություններ
Կատեգորիա:Բրիտանացի նկարիչներ Կատեգորիա:Պրեռաֆայելիտներ Կատեգորիա:Անգլիացի նկարչուհիներ Կատեգորիա:Կին արվեստագետներ Կատեգորիա:Անգլիացի մոդելներ
Բարսիենսե
Բարսիենսե (Barcience), մունիցիպալիտետ Իսպանիայում, մտնում է Տոլեդո նահանգի մեջ, ինչպես նաև Կաստիլիյա Լա Մանչա ինքնավար մարզի մեջ։ Մունիցիպալիտետը գտնվում է Տորրիխոս։ Տարածքը 19 կմ² է։ Բնակչությունը 616 մարդ (2010 թվականի տվյալներով)։ Պրովինցիայի վարչական շրջանից հեռու է 24 կմ։
Արտաքին հղումներ
Կատեգորիա:Իսպանիայի քաղաքներ
Ռազա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Շերլովայա Գորա
Շերլովայա Գորա (Шерловая Гора), քաղաքատիպ ավան Ռուսաստանի Անդրբայկալյան երկրամասի Բորզինսկի շրջանի կազմում։
Բնակչությունը 2010 թվականին գրանցված տվյալներով կազմում էր 14458 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Անդրբայկալյան երկրամասի Բորզինսկի շրջանի բնակավայրեր
Լյու Յան
Լյու Յան (չին. պարզ. 刘洋, փինյին Liú Yáng. ծնվ. 1978 թվական), Չինաստանի առաջին կին-տիեզերագնացը, չորրորդ դասի տիեզերագնաց, տիեզերագնաց-հերոս (2012)։ Չինաստանի ռազմաօդային ուժերի մայոր (Չինաստանի ռազմաօդային ուժերի երկրորդ դասի օդաչու, եղել է ավիացիոն էսկադրիլիայի հրամանատարի տեղակալը)։
Կենսագրություն
Ծնվել է 1978 թվականի հոկտեմբերի 6-ին Հենան նահանգի Չժենչժոու քաղաքում. նրա նախնիները արմատներով նույն նահանգի Անյան քաղաքային շրջանում գտնվող Լինժոու գավառից էին։
1997 թվականի օգոստոսին ընդունվեց Չանչուն քաղաքի Բարձրագույն ռազմական ավիացիոն դպրոց, որն ավարտեց 2001 թվականին ռազմական տրանսպորտային ավիացիայի օդաչուների կանանց 7-րդ խմբի կազմում։ Նույն թվականի մայիսին անդամագրվեց Չինաստանի կոմունիստական ​​կուսակցությանը։ Նա ջոկատի հրամանատարի տեղակալ էր։
Նախապատրաստություն և տիեզերական թռիչք
2010 թվականի մայիսի 7-ից չինական տիեզերագնացների կորպուսի անդամ է։
2012-ի մարտին նա միացավ «Շենչժոու-9» անձնակազմին որպես ծագումային մոդուլի օպերատոր և արշավախմբի գիտական ​​մասի պատասխանատու։
Իր առաջին տիեզերական թռիչքը կատարեց 2012 թվականի հունիսի 16-29-ը։ Հունիսի 18-ին «Շենչժոու-9» տիեզերանավը խցանվեց «Տյանգուն-1 »ուղեծրային մոդուլում, որից հետո տիեզերագնացները տաս օրվա ընթացքում նավում կատարեցին տարբեր գիտական ​​փորձեր։ Թռիչքից առաջ Վան Յապինը տիեզերք թռչողներից ամենաերիտասարդն էր (ըստ ծննդյան ամսաթվի)։
Թռիչքի տևողությունը կազմում էր 12 օր 15 ժամ 25 րոպե 24 վարկյան։
2012 թվականի հոկտեմբերին ՔՊԿ Կենտկոմի, ՉԺՀ-ի Պետական ​​խորհրդի և Կենտրոնական ռազմական խորհրդի որոշմամբ տիեզերագնաց Լյու Յանին շնորհվեց «Հերոս տիեզերագնաց»-ի պատվավոր կոչում, և նա նաև պարգևատրվեց 3-րդ աստիճանի շքանշանով «Տիեզերագնացության ոլորտում ծառայությունների համար» ։
=== Վիճակագրություն ===
Ընտանիք
Ամուսնացած է, ինչը նախապայման է Չինաստանում կին տիեզերագնացի համար ։ Քույրեր և եղբայներ չունի ։ Թռիչքից հետո 2014 թվականի մայիսի 9-ին դուստր ունեցավ։
Չելնո-Ֆեդորովկա
Չելնո-Ֆեդորովկա (Човно-Федорівка), գյուղ Ուկրաինայի Պոլտավայի մարզի Զենկովի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Էդվարդ Ավետիսյան (բարերար)
Էդվարդ Խորենի Ավետիսյան, հայազգի բարերար, Ամերիկայի հայ ավետարանչական ընկերակցության հոգաբարձուների (ԱՀԱԸ) խորհրդի անդամ, «Խորեն և Շուշանիկ Ավետիսյան» դպրոցի հիմնադիր , երաժիշտ։
Կենսագրություն
Էդվարդ Ավետիսյանը ծնվել է 1937 թվականին ԱՄՆ-ի Ռոդ Այլենդ նահանգի Փոթակետ քաղաքում։ Էդվարդի ծնողներն Արևմտյան Հայաստանի Խարբերդ քաղաքից էին և ցեղասպանությունից հետո տեղափոխվել են ԱՄՆ։ Ընտանիքում եղել են չորս երեխա՝ Փարամազը, Զվարթը, Էդվարդը և Պողոսը։ Մայրը օգնում էր գտնել Հայոց ցեղասպանությունից կորցրած մարդկանց հարազատներին, օգնում էր նրանց աշխատանք գտնելու հարցում, գրում էր բանաստեղծություններ, որոնք պարբերաբար հրատարակվում էին հայկական մամուլում։ Էդվարդի հայրը մահանում է 1952 թվականի ապրիլի 19-ին։ Էդվարդն այդ ժամանակ տասնչորս տարեկան էր։ 1955 թվականին Էդվարդը ընդունվում է քոլեջ։ Քոլեջն ավարտելուց հետո հանդես է եկել սիմֆոնիկ նվագախմբերի, բալետի և օպերայի երաժիշտների հետ, նվագել է կլառնետ Boston Pops նվագախմբում։ Հանդես է եկել նաև Հայաստանի պետական ֆիլհարմոնիկ նվագախմբի, Հայաստանի ռադիոյի և հեռուստատեսության նվագախմբի, Հայաստանի ազգային կամերային նվագախմբի հետ։ Էդվարդ Ավետիսյանը տաս տարի շարունակ դասավանդել է նաև Բոստոնի համալսարանում։ Բարելավելով իր ֆինանսական վիճակը՝ Ավետիսյանը զբաղվել է բարեգործությամբ։ 1999 թվականին Էդվարդ Ավետիսյանի միջոցներով Երևանում կառուցվում է «Խորեն և Շուշանիկ Ավետիսյան» դպրոցը,որը կրում է նրա ծնողների անունը։ 2014 թվականի հոկտեմբերի 8-ին Հայաստանի նախագահ Սերժ Սարգսյանը հայապահպանության գործում ներդրած նշանակալի ավանդի համար Էդվարդ Ավետիսյանին պարգևատրել է «Մովսես Խորենացի» մեդալով ։ Էդվարդ Ավետիսյանի առաջարկով կառուցվել է Հայաստանի Ամերիկյան համալսարանի նոր մասնաշենքը, և եղբոր՝ Փարամազ Ավետիսյանի մահից հետո այն անվանակոչվել է նրա պատվին ։
Ծանոթագրություններ
Կատեգորիա:Հայ բարերարներ Կատեգորիա:Հայ երաժիշտներ
Էգլյոն (Ծովափնյա Ալպեր)
Էգլյոն (Aiglun), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վանս կանտոնում ։ Մինչև 2015 թվականի մարտը կոմունան վարչականորեն ընդգրկված էր Սենտ Օբան լուծարված կանտոնի կազմում (Գրաս շրջան)։
Կոմունայի տարածքը կազմում է 15.37 կմ², 2006 թվականին բնակչությունը կազմել է 94 մարդ նվազման միտումով, 2012 թվականին՝ 122 մարդ, բնակչության խտությունը՝ 5.9 մարդ/կմ²։
Բնակչություն
Կոմունայի բնակչությունը 2011 թվականին կազմել է 93 մարդ, 2012 թվականին՝ 91 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 47 բնակիչներից 33-ը եղել են տնտեսապես ակտիվ, 14-ը՝ ոչ ակտիվ (ակտիվության գործակիցը կազմել է 70.2 %, 1999 թվականին եղել է 52.2 %: Աշխատունակ տարիքի 33 ակտիվ բնակիչներից աշխատում էին 31-ը (17 տղամարդ և 17 կին), 2 հաշվառված էին որպես գործազուրկ (2 կին)։ Աշխատունակ տարիքի 14 ոչ ակտիվ բնակիչներից 2-ը եղել են աշակերտներ կամ ուսանողներ, 8-ը՝ թոշակառուներ, իսկ 4-ը՝ ոչ ակտիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
(8035) 1992 TB
Միջին հեռավորությունը Արեգակից կազմում է 1,341489 ա. մ., առավելագույնը մոտենում է 0,7214 ա. մ. հեռավորության վրա և հեռանում 1,9615 ա. մ., իսկ Երկրի ուղեծրին աստերոիդը նվազագույնը մոտենում է 0,2711 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 567,52 երկրային օրվա ընթացքում, իր ուղեծրով շարժվելով միջինում 0,634342 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,31° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Վասիլի Քաթանյան (ռեժիսոր)
Վասիլի Վասիլիի Քաթանյան, խորհրդային վավերագրական կինոռեժիսոր  , գրող-հիշատակագիր։ Խորհրդային առաջին շրջապատկերային ֆիլմի՝ «Գարնան ճանապարհը» ռեժիսոր (Լ․ Մախնաչի հետ համատեղ, 1959) ։ 1957 թվականից ԽՍՀՄ կինեմատոգրաֆիստների միության անդամ։ ԽՍՀՄ Լենինի մրցանակի դափնեկիր (1980), ՌԽՖՍՀ արվեստի վաստակավոր գործիչ (1988)։
Կենսագրություն
Հայրենական Մեծ պատերազմի ժամանակ Քաթանյանը ընդունվում է աշխատանքի Տուշինոյի ավիացիոն գործարան, սկզբում որպես աշակերտ, այնուհետև՝ խառատ, հետո էլ՝ ֆրեզորդ։ 1943 թվականին տարհանումից վերադառնալով Մոսկվա՝ շարունակեց աշխատանքը Տուշինոյի գործարանում, ինչպես նաև սովորում էր աշխատավոր երիտասարդների դպրոցում, որտեղ էլ ավարտեց 10-րդ դասարանը։
1944 թվականի օգոստոսին ընդունվեց ՎԳԻԿ-ի ռեժիսուրայի ֆակուլտետ՝ Գրիգորի Կոզինցևի արվեստանոց, որտեղ ծանոթացավ Էլդար Ռյազանովի հետ, ով դարձավ նրա մտերիմ ընկերը։ Քաթանյանի համակուրսեցիներն էին Ստանիսլավ Ռոստոցկին, Լիա Դերբիշևան, Զոյա Ֆոմինան, Վիլեն Ազարովը։ 1947 թվականին պրակտիկան անցավ Լենֆիլմում։ 1950 թվականին ավարտեց ՎԳԻԿ-ը և ստացավ խաղարկային կինոյի ռեժիսորի դիպլոմ։ Իր ուսուցչի՝ Կոզինցևի խորհրդով, որոշեց զբաղվել կինոժամանակագրությամբ և հետագա 40 տարիները սկսեց աշխատել Ռուսաստանի ժամանակագրա-փաստագրական և ուսումնական ֆիլմերի կենտրոնական կինովիդեոստուդիայում։ 1957 թվականից դարձավ ԽՍՀՄ կինեմատոգրաֆիստների միության Մոսկվայի բաժնի անդամ ։
1960-ական թվականներին ծանոթացավ տալինցի հայտնի արվեստագետ, կոլեկցիոներ և մատենասեր Յուլիուս Գենսի աղջկա հետ։ 1963 թվականի ապրիլի 7-ին կինոգետ, ճապոնական ֆիլմերի մասնագետ Իննա Գենսը (1928—2014) դարձավ Քաթանյանի կինը։
Վասիլի Քաթանյանը մահացել է 1999 թվականի ապրիլի 30-ին ծանր հիվանդությունից։ Թաղված է Մոսկվայի հայկական գերեզմանոցում։ Ամուսնու մահից հետո Վասիլիի օրագրերի հիման վրա Իննա Յուլիուսի Գենս-Քաթանյանը տպագրեց ամուսնու կիսատ թողած մի շարք հուշագրություններ։
Արտաքին հղումներ
Կատեգորիա:Խորհրդային կինոռեժիսորներ Կատեգորիա:Հայ կինոռեժիսորներ Կատեգորիա:Խորհրդային գրողներ Կատեգորիա:Հայ տղամարդ գրողներ Կատեգորիա:Հայ սցենարիստներ Կատեգորիա:ԽՍՀՄ կինեմատոգրաֆիստների միության անդամներ
Մերին և Մաքսը (մուլտֆիլմ)
«Մերին և Մաքսը» (Mary and Max)  ավստրալիացի ինքնուրույն անիմատոր Ադամ Էլիոտի   տրագիկոմեդիայի ժանրի պլաստիլինե  տիկնիկներով անիմացիոն ֆիլմն է։ Ֆիլմն առաջին անգամ ցուցադրվել է  :en:2009 Sundance Film Festival կինոփառատոնի բացմանը ։ 2009 թվականի հունիսին ֆիլմը Ֆրանսիայի անիմացիոն ֆիլմերի միջազգային փառատոնում շահել է Անսի մրցանակ։ 250 լավագույն ֆիլմեր`ըստ IMDb վարկածի ցանկում ֆիլմը  զբաղեցրել է 179-րդ տեղը՝ 2017 թվականի մայիսի դրությամբ ։
Սյուժե
Ֆիլմի գործողությունները տեղի են ունենում 1976-ից 1994 թվականներին։ Ֆիլմը պատմում է երկու ընկերների՝ 8-ամյա միայնակ աղջկա՝ Մերիի, որն ապրում էր Մաունթ Վեյվերլիում՝ Մելբուրն (Ավստրալիա)  և 44-ամյա նյույորքցի հրեա աթեիստ, գիրությամբ  և Ասպերգերի համախտանիշով տառապող  Մաքսի 18 տարի ընթացող նամակագրական կապի մասին ։ Ֆիլմի ուշադրության կենտրոնում նամակներն են, որոնք գրում են Մերին և Մաքսը (8-ից 26 և 44-ից 62 տարեկան հասակում), և նրանց ու նրանց շրջապատող մարդկանց կյանքի պատմությունները։
Նախնական մակագրերում նշվում է, որ ֆիլմը հիմնված է իրական դեպքերի վրա։
Թեմաներ
Ֆիլմը բազմաթիվ թեմաներ է շոշափում՝ ներառելով երեխաների նկատմամբ անտարբերությունը, մենակությունը, խտրականությունը, համասեռամոլությունը, սեռական դաստիարակությունը, ալկոհոլիզմը, կլեպտոմանիան, աուտիզմը (մասնավորապես Ասպերգերի համախտանիշը, որով տառապում է Մաքսը), ճարպակալումը, ինքնասպանությունը, ընկճախտը, վախերը։ Այս բոլոր թեմաների քննարկման ժամանակ առկա է նաև հումորային մոտեցումը ։
Քննադատների կարծիքներ
Ֆիլմը հիմնականում դրական արձագանքներ է ստացել  ։ Ֆիլմերի տեսությամբ զբաղվող Rotten Tomatoes կայքը  ֆիլմը գնահատել է՝  որպես 96 % հաջողված ։
«Մերին և Մաքսը» ավստրալիական առաջին անիմացիոն ֆիլմն է, որի շահույթը գերազանցել է մեկ միլիոն դոլարը ։
Ֆիլմն Օտտավայի միջազգային փառատոնում արժանացել է գրան պրիի՝ որպես 2009 թվականի լավագույն անիմացիոն ֆիլմ ։
Արտաքին հղումներ
Կատեգորիա:2009 մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ինքնասպանության մասին ֆիլմեր
Կոսովոյի Հանրապետության կենտրոնական բանկ
Կոսովոյի Հանրապետության կենտրոնական բանկ (Banka Qëndrore e Republikës së Kosovës), կենտրոնական բանկ, հիմնադրված 2008 թվականի հունիսին կենտրոնական բանկի մասին թիվ 03/L-074 օրենքի համաձայն, այն տարում, երբ Կոսովոյի Հանրապետությունը հռչակեց անկախություն Սերբիայից։ Մինչ այդ Կոսովոյի և Մետոհիայի տարածքում գործում էր Կոսովոյի կենտրոնական բանկային մարմինը (Alb. Autority Qendror Bankar i Kosovës): Բանկի պաշտոնական արժույթը եվրոն է, այս որոշումը կայացվել է միակողմանիորեն 2002 թվականին, քանի որ Կոսովոն պաշտոնապես Եվրագոտու անդամ չէ։ Կենտրոնական բանկի շտաբակայանը գտնվում է մասնակի ճանաչված Կոսովոյի Հանրապետության մայրաքաղաք Պրիշտինայում։
Գործառույթներ և նպատակներ
Կոսովոյի Հանրապետության Կենտրոնական բանկի (ԿԲ) գոյության նպատակները թվարկված են թիվ 03/L-209 օրենքի յոթերորդ հոդվածի համապատասխան բաժնում։ Դրանք ներառում են. Հիմնական խնդիրը՝ խթանել և պահպանել կայուն ֆինանսական համակարգը երկրում, ներառյալ ապահով, հուսալի և արդյունավետ վճարային համակարգը, լրացուցիչ նպատակն է նպաստել Կոսովոյում ներքին գների կայունության ապահովումը և պահպանումը։
«Առանց այս երկու նպատակները վնասելու», Կենտրոնական բանկը օրենքով պահանջում է աջակցել կառավարության ընդհանուր տնտեսական քաղաքականությանը։ Միևնույն ժամանակ, այն գործում է բաց շուկայի տնտեսության սկզբունքների համաձայն, ներառյալ մրցակցության ազատությունը, որը «նպաստում է ռեսուրսների արդյունավետ տեղաբաշխմանը»։
Օրենք կենտրոնական բանկի մասին
Կոսովոյի Հանրապետության կենտրոնական բանկի մասին 03/L-074 օրենքը նշում է, որ կենտրոնական բանկը լիարժեք իրավաբանական կազմակերպություն է, որը հնարավորություն ունի «պայմանագրեր կնքել, հարուցել դատական ​​վարույթ և ինքն էլ ենթակա է նման վարույթների»։ Բացի այդ, բանկն իրավունք ունի «ձեռք բերել, կառավարել, պահպանել և տնօրինել շարժական և անշարժ գույք»։ Բանկի կապիտալը բաղկացած է հաստատված բյուջեից՝ երեսուն միլիոն եվրո չափով, որը վերահսկվում է պետության կողմից և կարող է օգտագործվել միայն օրինական նպատակներով։ Կենտրոնական բանկը վարչական մարմին է, որը գործում է ինքնուրույն և «իր առաջատար կառավարման մարմինների լիարժեք ինքնավարության ներքո», այն հաշվետու է միայն Կոսովոյի Հանրապետության վեհաժողովին։
Խնդիրներ
Ինչպես նշված է թիվ 03/L-074 օրենքի 8-րդ հոդվածում, կենտրոնական բանկի հիմնական խնդիրներն են՝ պահպանել կայուն ֆինանսական համակարգը, ֆինանսական հաստատությունների կարգավորումը գործող օրենքի համաձայն, նպաստել ապահով վճարային համակարգի ստեղծմանը. պահպանել երկրի ներսում թղթադրամների և մետաղադրամների պատշաճ մատակարարումը. միջազգային պահուստների պահպանումը և կառավարումը, վիճակագրության հավաքագրումը և կազմավորումը, գների կայունությանը հասնելու աշխատանքները, տեղեկացում կառավարությանը իր գործունեության և տնտեսական ու ֆինանսական խորհրդատուի գործառույթների կատարման մասին («կառավարության բանկիր») և այլն։
Գործառույթներ
Կոսովոյի Հանրապետության կենտրոնական բանկն իրավունք ունի բացել հաշիվներ. այն հնարավորություն ունի բացելևւ վարել դրամական միջոցների և արժեթղթերի հաշիվները ազգային և միջազգային ֆինանսական հաստատություններում, ինչպես նաև կառավարությունում և այլ կազմակերպություններում՝ անհրաժեշտության դեպքում։ Կենտրոնական բանկն ունի ֆինանսական շուկաներում աշխատելու հնարավորություն, օգտագործելով շուկայի գործիքներ, ինչպես նաև իրականացնել վարկային գործառնություններ ինչպես բանկերի, այնպես էլ առանձին ձեռնարկությունների հետ։ Բանկն իրավունք ունի բանկերից պահանջել Կենտրոնական բանկի ավանդային հաշիվներում նվազագույն պահուստներ ունենալ։
Միջազգային պահուստների կառավարում
03/L-074 օրենքի 15-րդ հոդվածի համաձայն, Կոսովոյի Հանրապետության կենտրոնական բանկի գործառույթներից մեկը միջազգային պահուստների հետ գործառնությունների իրականացումը և այդ պահուստների տնօրինումն է՝ «լավագույն միջազգային պրակտիկային» համապատասխան և հաշվի առնելով կազմակերպության գոյության նպատակները։ Կենտրոնական բանկը միջազգային պահուստների իր պորտֆելում կարող է ունենալ հետևյալ ակտիվներից ցանկացածը (կամ բոլորը)՝ ոսկի և այլ թանկարժեք մետաղներ, ազատ փոխարկելի արժույթներով արտահայտված թղթադրամներ և մետաղադրամներ. վարկային մնացորդներ և միջբանկային ավանդներ, ազատ շրջանառվող պարտատոմսեր, Արժույթի միջազգային հիմնադրամում Կոսովոյի հաշվի վրա պահվող փոխառության հատուկ իրավունքներ (SDR),, Կոսովոյի պահուստային դիրքը Արժույթի միջազգային հիմնադրամում և նման այլ միջազգային ֆինանսական կազմակերպություններում, ինչպես նաև ազատ փոխարկելի արժույթներով արտահայտված «հեշտ իրացվող» այլ ֆինանսական ակտիվներ։
Արտարժույթ
Կենտրոնական բանկի և ազգային շուկաների կողմից որպես փոխանակման միջոց օգտագործվող արտարժույթը կամ հաշվարկի միավորը եվրոն է։ Կենտրոնական բանկը միանձնյա վերահսկում է թղթադրամների և մետաղադրամների թողարկումը, և որևէ այլ հաստատություն չունի նման իրավունք։ Բացի այդ, այն ղեկավարում է եվրո թղթադրամների և մետաղադրամների փոխանակումը, ինչպես նաև թղթադրամների կամ մետաղադրամների փոխարինումը, որոնք ակնհայտորեն վնասվել են իրենց մակերեսի ավելի քան 40%-ի չափով։
Բանկերի լիցենզավորում
Կենտրոնական բանկը պատասխանատու է Կոսովոյի Հանրապետությունում բանկերի լիցենզավորման համար։
Վիճակագրություն և տեղեկատվություն
Կենտրոնական բանկը կարող է ստանալ, հավաքել և հրապարակել իր գործունեության հետ կապված տեղեկություններ։ Այն վերահսկում է հանրությանը և լրատվամիջոցներին ներկայացվող տեղեկատվության հոսքը, այն համագործակցում է նաև կառավարության հետ վիճակագրական և «բոլոր մասնակից կողմերի» գործունեության վերաբերյալ այլ տեղեկատվության տվյալների հրապարակումներում։
Գրականություն
Կատեգորիա:Կենտրոնական բանկեր Կատեգորիա:Կոսովոյի Հանրապետություն
Միաբնակություն
Միաբնակություն (նաև՝ (մոնոֆիզիտությունը, եվտիքեսականություն (μόνος - միայն մեկ, միակ + φύσις - բնություն)՝ քրիստոսաբանական հերետիկոսություն է, որը ծագել է 5-րդ դարում։ Ըստ դրա՝ Հիսուս Քրիստոսը ունի միայն մեկ աստվածային բնություն։ Այն ժխտում է Քրիստոսի մարդկային բնության գոյությունը։
Ի տարբերություն կաթոլիկ, ուղղափառ և բողոքական եկեղեցիների քրիստոսաբանության՝ մոնոֆիզիտները (միաբնակներ) հավատում են, որ Քրիստոսը միայն Աստված է, ոչ մարդ։ Ըստ նրանց՝ Քրիստոսի մարդկային տեսքը խաբուսիկ է և թվացյալ։
Կարծիք կա, որ այս աղանդն որպես ուսմունք առաջացել է Կյուրեղ Ալեքսանդրացու խիստ մերժողական հետևորդների կողմից Երրորդ տիեզերական ժողովի ժամանակ, որտեղ քննադատվում էր նեստորականությունը։
Այդ աղանդի դեմ պայքարի ժամանակ Կյուրեղը նշեց այն քրիստոսաբանական բանաձևը, որը նա սխալմամբ վերագրում էր Աթանաս Ալեքսանդրացուն` «μία φύσις τοῦ θεοῦ λόγου σεσαρκωμένη»։ Մոնոֆիզիտները խեղաթյուրում են նրա ուսմունքը և համարում, որ նա նշել է Քրիստոսի միայն Աստվածային բնությունը։
Միաբնակության հիմնադիրն է համարվում Եվտիքեսը (մոտ 378-454)։ Նրա ստեղծած այս ուսմունքին էր վերաբերվում 448 թվականի Կոստանդնուպոլսի ժողովը, որտեղ նա ներկայացրեց իր հավատալիքների իմաստը․ ՛՛Ես հավատում եմ, որ Աստված կազմված էր երկու բնությունից մինչև միավորվելը, որից հետո հավատում եմ մեկ բնության՛՛։ Եվտիքիուսի ասածի իմաստն այն է, որ Քրիստոսը, լինելով Հայր Աստծո հետ միասնական, միասնական չէր մարդկանց հետ իր մարդկային էությամբ։ Ավելի պարզ ասած՝ Քրիստոսի մարդկային էությունը, որ Նա ժառանգել էր իր մորից, կարելի է ներկայացնել որպես մի կաթիլ մեղր մի մեծ օվկիանոսում, ուստի կորցրել է իր արդիականությունը։
Միաբնակությունը հայ մատենագրության մեջ
Հայ մատենագրության մեջ Եվտիքեսն առաջին անգամ հիշատակվում է V դ. պատմիչ Ղազար Փարպեցու «Թուղթ առ Վահան Մամիկոնյան» նամակում, որտեղ նզովվում է Արիոսի, Նեստորի, Մանիի և մյուս աղանդավորների հետ միասին։ V դ. Վերջին և VI դ. սկզբին Հայ եկեղեցին ընդունել է Զենոն կայսրի «Հենոտիկոնը» («Միությանգիր»), որտեղ նզովվում է Եվտիքեսը, և հավաստել իր տարբեր ընկալումը եվտիքական միաբնակությունից։ Հայ դավանական գրվածքներում առաջին անգամ Եվտիքեսը, ի թիվս այլ աղանդավորների, նզովվում է VI դ. սկզբին, Բաբկեն Ա Ոթմսեցի կաթողիկոսի «Թուղթ Հայոց ի Պարսս առ ուղղափառս» 2-րդ թղթում։
Հայ եկեղեցին ալեքսանդրյան վարդապետությունն ընկալում է կյուրեղյան-եփեսոսյան դավանության դիրքերից։ Նա, «մի բնության» ուսումը պաշտպանելով, Քրիստոսի մեջ աստվածային կողմն առհասարակ ավելի է շեշտում, սակայն «մի բնություն» ասելով՝ միայն աստվածայինը չի հասկանում և մարդկայինը անտեսում։ Հայ եկեղեցու քրիստոսաբանության Այս ըմբռնումը լավագույնս ձևակերպել է Հովհաննես Գ Օձնեցի կաթողիկոսն իր «Ընդդէմ երևութականաց» ճառում. «Քրիստոս ոչ է սոսկ մարդ, բայց և ոչ Աստուած մերկ, այլ՝ մանավանդ Աստուած և մարդ միանգամայն» ։
Ծանոթագրություններ
Կատեգորիա:Հայ Առաքելական Եկեղեցի Կատեգորիա:Քրիստոսաբանություն Կատեգորիա:Քրիստոնեական տերմիններ
Վլադիմիր Մաքսիմով
Վլադիմիր Վասիլևիչ Մաքսիմով (իսկական անունն է՝ Սամուս Влади́мир Васи́льевич Макси́мов, ), ռուս և սովետական կինոյի և թատրոնի դերասան։ Հանրապետության վաստակավոր արտիստ (1925):
Կենսագրություն
Վլադիմիր Մաքսիմովը ծնվել է Սանկտ Պետերբուրգում, որոշ ժամանակ սովորել է Սանկտ Պետերբուրգի համալսարանի իրավաբանական ֆակուլտետում, 1902 թվականին ավարտել է կայսերական իրավունքի դպրոցը, բայց իրավաբան չի դարձել, 1904 թվականին ընդունվել է Մոսկվայի գեղարվեստական թատրոն ։
Մաքսիմովը լավ արտաքին տվյալներ ուներ, գեղեցիկ ձայն, պլաստիկություն և հաջող էր ինչպես բեմում, այնպես էլ էկրանին։ 1904-1906 թվականներին խաղացել է Արվեստի թատրոնում, խաղացած դերերի թվում են Դմիտրի Շուսկին՝ «Ցար Ֆյոդոր Իոաննովիչ» և Տրեպլևը «Ծովանկար»-ը։
1906 թվականին դերասանը տեղափոխվել է Մոսկվայի թատրոն՝ խաղալով, մասնավորապես, Մոլչալինը «Վայ վիտից»-ում, իսկ Գլումովը՝ Ա.Ն.Օստրովսկու «Խենթ փողեր» պիեսում։
1909 թվականին Մաքսիմովը հյուրախաղերով հանդես է եկել Ն. ն. Սինելնիկովի թատերախմբի հետ Եկատերինոդարում, 1910 թվականին Նեզլոբինի թատրոնի բեմում խաղացել է Արման Դյուվալի «Կամելիազարդ տիկինը» որպես՝ Ա.Դյումայի որդին։ 1911 թվականին վերադարձել է Մոսկվայի թատրոն, որտեղ խաղացել է մինչև 1918 թվականը։
1918 թվականին Պետրոգրադում, Մաքսիմովը մասնակցել է Բոլշոյի դրամատիկական թատրոնի ստեղծմանը և դարձել նրա առաջատար դերասաններից մեկը։
1924 թվականին Մաքսիմովը լքել է Բոլշոյի դրաման, կարճ ժամանակ հանդես է եկել Պետական ժողովրդական տան թատրոնում։ 1925-1926 թվականներին նա ելույթ է ունեցել կատակերգության թատրոնի բեմում, որպես Ելենա Գրանովսկու գործընկեր։ Ավելի ուշ նա դուրս է եկել բեմ, որպես ընթերցող, մասնակցել կրկեսի ներկայացումներին։
Նա առաջին դերը ունեցավ կինոյում 1910 թվականին Վասիլի Գոնչարովի «Կեսգիշեր գերեզմանատանը» ֆիլմում, նկարահանվել է ավելի քան 60 ֆիլմերում։ Մաքսիմովի համար հսկայական նշանակություն ունեցավ «անուշահոտ սիրեկանի կերպարը» «Դիակ № 1346» մելոդրամայում ։ Վերջին անգամ էկրանին հայտնվել է 1926 թվականին՝ Ալեքսանդր I-ին մարմնավորելով Ալեքսանդր Իվանովսկու «Դեկաբրիստները» ֆիլմում։
1915 թվականին Մաքսիմովը նկարահանվել է 6 ֆիլմ, որոնցից միայն մեկը՝ «Մուրոչկա-մատնահարդարում»-ը, քիչ թե շատ հավանության է արժանացել քննադատների կողմից։ 1917 թվականին Մաքսիմովը պատրաստեց ևս 2 կինոնկար, բայց երբեք չվերադարձավ ռեժիսորության ։
Ծանոթագրություններ
Կատեգորիա:Խորհրդային դերասաններ Կատեգորիա:ՌԽՖՍՀ վաստակավոր արտիստներ Կատեգորիա:Թատրոնի դերասաններ
Սողք
Սողք, նյութերի, հաստատուն բեռնվածքի կամ մեխանիկական լարման ազդեցությամբ ժամանակի ընթացքում պինդ մարմնի պլաստիկ դեֆորմացիայի դանդաղ աճ։ Սողքի հատկությամբ այս կամ այն չափով օժտված են բոլոր պինդ մարմինները՝ թե բյուրեղային, թե ամորֆ։ Մետաղներում և համաձուլվածքներում սողքը հիմնականում դիտվում է բարձր ջերմաստիճանների դեպքում։ Պլաստմասսաներում, բետոնում և այլ նյութերում այն ի հայտ է գալիս նույնիսկ սենյակի ջերմաստիճանի պայմաններում։ Սողքի մասին հիմնական տեղեկություններն ստացվում են հաստատուն բեռնվածքի ներգործությամբ ձգման և սեղմման ստանդարտ փորձարկումերից։
Սողքի կոր
Սողքը բնութագրվում է, այսպես կոչված, սողքի կորով, որը տալիս է դեֆորմացիայի կախումը ժամանակից՝ հաստատուն ջերմաստիճանի և բեռնվածքի դեպքում։ Կորը պայմանականորեն բաժանում են երեք հատվածի կամ փուլի․ AB-ն չհաստատված (կամ մարող) սողքի հատվածն է, BC-ն՝ հաստատված սողքի հատվածը (հաստատուն արագությամբ ընթացող դեֆորմացիայի հատված) և CD-ն՝ արագացված սողքի հատվածը։ E0-ն սկզբնական դեֆորմացիայի արժեքն է, D կետը՝ քայքայման պահը։ Միշտ չէ, որ սողքի պրոցեսն ընթանում է նշված սխեմայի համաձայն։ Կարող է բացակայել կորի 1-ին կամ 3-րդ հատվածը, 1-ին կարող է հաջորդել 3-րդը։ Երբեմն դիտվում է նյութի ավելի բարդ վարք։ Սողքի ֆիզիկական մեխանիզմը նույնն է, ինչ պլաստիկության մեխանիզմը։
Սողքի սահման
Կոնստրուկցիաների և մեքենաների նյութերի սողքի հաշվարկների ժամանակ որպես հիմնական բնութագիր ծառայում է սողքի սահմանը՝ այն առավելագույն լարումը, որի դեպքում դեֆորմացիայի ընդհանուր մեծությունը չի գերազանցում թույլատրելի արժեքը (որոշակի ջերմաստիճանի դեպքում)։
Տես նաև
Սողքի տեսություն
Կատեգորիա:Նյութագիտություն Կատեգորիա:Դեֆորմացիա
Հեքելբերգ Բրունով
Հեքելբերգ Բրունով (Heckelberg-Brunow), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Ֆալկենբերգ Հոհեի ենթակայության տակ։ Բնակչությունը 749 մարդ է (2010 թվականի դեկտեմբերի 31–ի տվյալներով) ։ Զբաղեցնում է 35,41 կմ² տարածք։ Պաշտոնական կոդը՝ 12 0 64 205։
Կոմունան ստորաբաժանվում է 2 գյուղական համայնքի։
Ծանոթագրություններ
Կատեգորիա:Գերմանիայի քաղաքներ
Ռախով
Ռախով (Рахів), քաղաք Ուկրաինայի Անդրկարպատյան մարզի Ռախովի շրջանում, շրջկենտրոն։
2005 թվականի տվյալներով Ռախով քաղաքում բնակվում էր 17 000 մարդ։